b'\n_START_ARTICLE_\nKirsti M\xc3\xa4kinen\n_START_SECTION_\nUra\n_START_PARAGRAPH_\nM\xc3\xa4kinen kirjoitti ylioppilaaksi Tampereen Yhteiskoulusta 1957. H\xc3\xa4n valmistui Helsingin yliopistosta filosofian kandidaatiksi 1962 (maisteri 1964) ja lisensiaatiksi 1969. M\xc3\xa4kinen toimi opettajana muun muassa Tehtaanpuiston yhteiskoulussa, Helsingin yksityislyseossa ja Helsingin Suomalaisessa Yhteiskoulussa 1963\xe2\x80\x932002. Lis\xc3\xa4ksi h\xc3\xa4n on ty\xc3\xb6skennellyt Helsingin yliopiston kotimaisen kirjallisuuden vt. assistenttina ja vt. lehtorina sek\xc3\xa4 Ylioppilastutkintolautakunnan apuj\xc3\xa4senen\xc3\xa4 1982\xe2\x80\x932009._NEWLINE_M\xc3\xa4kinen on toiminut Sanoman toimittajakoulun luennoitsijana 1976\xe2\x80\x9389 ja avustajana useassa sanomalehdess\xc3\xa4._NEWLINE_M\xc3\xa4kinen oli yksi WSOY:n kirjallisuuss\xc3\xa4\xc3\xa4ti\xc3\xb6n palkinnon saajista vuonna 2012. Palkinto on tunnustus merkitt\xc3\xa4v\xc3\xa4st\xc3\xa4 ty\xc3\xb6st\xc3\xa4 kotimaisen kirjallisuuden ja lukuharrastuksen edist\xc3\xa4misess\xc3\xa4.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nM\xc3\xa4kisen vanhemmat ovat myyntip\xc3\xa4\xc3\xa4llikk\xc3\xb6 Kaarlo M\xc3\xa4nty ja Martha o.s. Eriksson. H\xc3\xa4n oli naimisissa toimistop\xc3\xa4\xc3\xa4llikk\xc3\xb6 Erkki M\xc3\xa4kisen kanssa vuodesta 1962 alkaen t\xc3\xa4m\xc3\xa4n kuolemaan asti 1986. He saivat nelj\xc3\xa4 lasta, joista yksi on kuollut.'